আগস্ট মাসের মাঝামাঝি সুধীরের জন্মদিন উপলক্ষে সুধীরের বাড়িতে পার্টির আয়োজন হয় । রাখী বিশেষভাবে নিমন্ত্রিত হয় । তাকে পরিচয় করিয়ে দেওয়া হবে সুধীরের পরিবারের সঙ্গে । ভীষণ খুশি রাখী একটি সুন্দর সালোয়ার কামিজ পরে পার্টিতে যায় । সবার সঙ্গে আলাপ ও পার্টি উপভোগ করতে গিয়ে অনেক দেরী হয় । বাড়ি ফেরার সময় বন্ধুরা তাকে ট্যাক্সিতে বড় রাস্তা পর্যন্ত ছেড়ে দেয় । রাত সাড়ে ১১ টার নির্জন রাস্তা দিয়ে সে বাড়ির উদেশ্যে হাঁটতে থাকে । বাঁক পেরোতেই একটু আলো আঁধারীর মধ্যে কয়েকজনকে সে দেখতে পায় কয়েকটা মোটর বাইকের কাছে । একটু এগোতেই সে বুঝতে পারে তারা তিনজন এবং মদ্যপ । এদের কাউকে সে কখনো দেখে নি । একজন তার পথ রোধ করে দাড়ায় –